17.5.2014. Službeni list Europske unije L 147/1 I. (Nezakonodavni akti) UREDBE DELEGIRANA UREDBA KOMISIJE (EU) br. 518/2014 od 5. ožujka 2014. o izmjeni delegiranih uredbi Komisije (EU) br. 1059/2010, (EU) br. 1060/2010, (EU) br. 1061/2010, (EU) br. 1062/2010, (EU) br. 626/2011, (EU) br. 392/2012, (EU) br. 874/2012, (EU) br. 665/2013, (EU) br. 811/2013 i (EU) br. 812/2013 u pogledu označivanja proizvoda povezanih s energijom na internetu (Tekst značajan za EGP) EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Direktivu 2010/30/EU Europskog parlamenta i Vijeća od 19. svibnja 2010. o označivanju potrošnje energije i ostalih resursa proizvoda povezanih s energijom uz pomoć oznaka i standardiziranih informacija o proiz- vodu ('), a posebno njezine članke 7. i 10., budući da: (1) — Direktivom 2010/30/EU traži se od Komisije da utvrdi pojedinosti koje se odnose na označivanje proizvoda pove- zanih s energijom putem delegiranih akata koji sadrže mjere kojima se osigurava da se potencijalnim krajnjim korisnicima u slučajevima prodaje na daljinu, uključujući narudžbu putem pošte, katalošku prodaju, telemarketing ili prodaju putem interneta, pruže podaci navedeni na oznaci i u informacijskom listu. (2) — Trenutačno je određeno da se u slučaju prodaje na daljinu podaci na oznaci moraju navoditi određenim redosli- jedom. Međutim, trenutačno nema zahtjeva za prikaz same oznake ili informacijskog lista za proizvod. Stoga, u slučajevima prodaje na daljinu, to utječe na sposobnost krajnjih korisnika da donesu bolje, informirane odluke o kupnjama, budući da im nije dana smjernica u vidu ljestvice boja na oznaci, nisu informirani o tome koji je razred za označivanje energetske učinkovitosti najbolji za određenu skupinu proizvoda niti su im dani dodatni podaci navedeni u informacijskom listu. (3) — Prodaja na daljinu putem interneta sve više zauzima značajan udio u prodaji proizvoda povezanih s energijom. Kod prodaje putem interneta, prikaz oznake i informacijskog lista moguć je bez nametanja dodatnog administra- tivnog opterećenja. Stoga, distributeri kod prodaje putem interneta trebaju prikazati oznaku i informacijski list. (4) — Za potrebe prikazivanja oznake i informacijskog lista na internetu, dobavljači trebaju za svaki model proizvoda povezanog s energijom distributerima dostaviti elektroničku inačicu oznake i informacijskog lista, primjerice staviti je na web-mjesto na kojem je distributeri mogu preuzeti. (5) — Kako bi se zahtjevi iz ove Uredbe primijenili u okviru uobičajenog poslovnog ciklusa, dobavljači trebaju biti obvezni staviti oznaku i informacijski list na raspolaganje u elektroničkom obliku samo za nove modele, uključu- jući nadogradnje postojećih modela, što u praksi znači one s novom identifikacijskom oznakom modela. Za postojeće modele elektronička oznaka i informacijski list trebali bi se pružati na dobrovoljnoj osnovi. () SLL 153,18.6.2010., str. 1.